EELNÕU

04.06.2024

**Toote nõuetele vastavuse seaduse muutmise seadus**

**§ 1. Toote nõuetele vastavuse seaduse muutmine**

Toote nõuetele vastavuse seaduses tehakse järgmised muudatused:

**1)** paragrahvi 3 lõiget 1 täiendatakse pärast tekstiosa „(ELT L 169, 25.06.2019, lk 1–44)“ tekstiosaga „ ning Euroopa Parlamendi ja nõukogu määruse (EL) nr 2023/988, milles käsitletakse üldist tooteohutust ja millega muudetakse Euroopa Parlamendi ja nõukogu määrust (EL) nr 1025/2012 ja Euroopa Parlamendi ja nõukogu direktiivi (EL) 2020/1828 ning tunnistatakse kehtetuks Euroopa Parlamendi ja nõukogu direktiiv 2001/95/EÜ ja nõukogu direktiiv 87/357/EMÜ (EMPs kohaldatav tekst) (ELT L 135, 23.05.2023, lk 1–50)“;

**2)** paragrahvi 3 lõiked 2–4, § 5 lõige 7, §-d 7 ja 8, § 11 lõiked 2–7, §-d 12 ja 13, § 49 lõiked 2 ja 3 ning § 57 lõiked 2 ja 3 tunnistatakse kehtetuks;

**3)** paragrahvi 4 lõiget 2 täiendatakse pärast tekstiosa „(ELT L 218, 13.08.2008, lk 30–47),“ tekstiosaga „Euroopa Parlamendi ja nõukogu määruses (EL) nr 2023/988“;

**4)** paragrahvi 6 lõige 3 muudetakse ja sõnastatakse järgmiselt:

„(3) Kui käesoleva paragrahvi lõigete 1 ja 2 kohaselt ei ole võimalik toote ohutust eeldada, hinnatakse selle ohutust Euroopa Parlamendi ja nõukogu määruse (EL) nr 2023/988 artiklites 6–8 sätestatud ohutuse hindamise kriteeriumitest, üldisele ohutusnõudele vastamise eeldusest ja toote ohutuse hindamisel arvestatavatest lisaelementidest lähtudes.“;

**5)** paragrahvi 10 lõike 1 teist lauset ja lõiget 2 täiendatakse pärast tekstiosa „(EL) 2019/1020“ tekstiosaga „, (EL) nr 2023/988“;

**6)** seaduse 2. peatüki 2. jao pealkirja täiendatakse pärast sõna „Ettevõtja“ sõnadega „ja internetipõhise kauplemiskoha pakkuja“;

**7)** paragrahvi 11 pealkirjas asendatakse sõna „Tootja“ sõnadega „Ettevõtja ja internetipõhise kauplemiskoha pakkuja“;

**8)** paragrahvi 11 lõige 1 muudetakse ja sõnastatakse järgmiselt:

„(1) Ettevõtjale kohaldatakse Euroopa Parlamendi ja nõukogu määruse (EL) nr 2023/988 III peatükis ning internetipõhise kauplemiskoha pakkujale IV peatükis sätestatud nõudeid.“;

**9)** paragrahvi 382 lõike 1 punktist 1 jäetakse välja sõna „esmase“;

**10)** paragrahvi 382lõiget 1 täiendatakse punktiga 21 järgmises sõnastuses:

„21) akrediteeritud akrediteerimisulatuse muutmise taotluse läbivaatamise eest 100 eurot, välja arvatud käesoleva lõike punktis 2 nimetatud juhul;“;

**11)** paragrahvi 382 lõige 2 tunnistatakse kehtetuks;

**12)** paragrahvi 383 lõike 1 teises lauses asendatakse tekstiosa „ja hindajate (edaspidi *assessor*)“ tekstiosaga „, akrediteerija tunnitasu ja valdkondliku hindaja (edaspidi *erialaassessor*)“;

**13)** paragrahvi 383 lõike 2 esimeses lauses asendatakse sõna „Assessori“ sõnaga „Erialaassessori“;

**14)** paragrahvi 383 lõike 2 teises lauses asendatakse sõna „assessori“ sõnaga „erialaassessori“;

**15)** paragrahvi 383 lõige 3 muudetakse ja sõnastatakse järgmiselt:   
„(3) Akrediteerija tunnitasu suurus on kuni 20-kordne töölepingu seaduse § 29 lõike 5 kohaselt kehtestatud tunnitasu alammäär. Eesti akrediteerimisasutus kehtestab igal aastal akrediteerija tunnitasu konkreetse määra. Käesolevas lõikes sätestatut ei kohaldata akrediteerimisse kaasatud erialaassessori tasu suhtes.“;

**16)** paragrahvi 383 lõike 4 esimesest lausest jäetakse välja sõna „assessori“;

**17)** paragrahvi 49 lõige 1 muudetakse ja sõnastatakse järgmiselt:

„(1) Toodete turujärelevalvet korraldatakse ja tehakse harmoneeritud valdkonnas Euroopa Parlamendi ja nõukogu määruse (EL) 2019/1020 IV–VIII peatüki kohaselt ning harmoneerimata valdkonnas Euroopa Parlamendi ja nõukogu määruse (EL) nr 2023/988 V ja VII peatüki ning käesoleva seaduse kohaselt.“;

**18)** paragrahvi 50 lõike 5 punktis 3 asendatakse sõna „raadioseade“ sõnaga „raadioseadmed“;

**19)** paragrahvi 50 lõike 5 punktis 11 asendatakse tekstiosa „kodumasinad, soojusseadmed ja seadised“ tekstiosaga „energiamõjuga tooted“;

**20)** paragrahvi 531 lõiget 2 täiendatakse pärast tekstiosa „lõikes 4“ tekstiosaga „ning Euroopa Parlamendi ja nõukogu määruse (EL) nr 2023/988 artikli 23 lõikes 1“;

**21)** paragrahvi 57 lõige 1 muudetakse ja sõnastatakse järgmiselt:

„(1) Ohtlikest toodetest teavitatakse Euroopa Liidu kiirhoiatussüsteemis „Safety Gate“ Euroopa Parlamendi ja nõukogu määruse (EL) nr 2023/988 artikli 26 kohaselt.“;

**22)** paragrahvi 58 lõikest 3 jäetakse välja sõna „, kasutajate“;

**23)** seaduse normitehnilisest märkusest jäetakse välja tekstiosad „Nõukogu direktiiv 87/357/EMÜ tervist või turvalisust ohustavaid eksitava välimusega tooteid käsitlevate liikmesriikide õigusaktide ühtlustamise kohta (EÜT L 192, 11.07.1987, lk 49–50);“ ning „Euroopa Parlamendi ja nõukogu direktiiv 2001/95/EÜ üldise tooteohutuse kohta (EÜT L 11, 15.01.2002, lk 4–17), muudetud määrustega (EÜ) nr 765/2008 (ELT L 218, 13.08.2008, lk 30–47) ja (EÜ) nr 596/2009 (ELT L 188, 18.07.2009, lk 14–92);“.

**§ 2. Seaduse jõustumine**

(1) Käesoleva seaduse § 1 punktid 1–8, 17, 20, 21 ja 23 jõustuvad 2024. aasta 13. detsembril.

(2) Käesoleva seaduse § 1 punktid 9–16 jõustuvad 2025. aasta 1. jaanuaril.

Lauri Hussar

Riigikogu esimees

Tallinn, „.....“.................2024. a

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus „.....“.......................2024. a

(allkirjastatud digitaalselt)